Hier sal jy rus vir jou siel kry. Ons sal beslis weer hier 'n draai kom maak en dan sommer vir 'n week kuier.
Baie dankie vir die terugvoer. Dis altyd lekker om waarderende gaste te hê. Julle is enige tyd weer welkom op die plaas.
Hemelse kuier vir families met kinders, of die wat die saligheid en stilte van die Karoo nodig het om hulle batterye te herlaai.
Ons het so lekker by Meyerspoort gekuier. Dit was die eerste keer na lockdown dat ons familie mekaar weer gesien het, en ons kon nie 'n beter plek kies nie. Dis baie gesellig, die huis is pragtig reggemaak en het letterlik alles wat jy nodig het, tot warm komberse. Dit was vir die kinders hemels om vry rond te ry op hulle fietse, op die massiewe grasperk te speel en ontdekkingsreisigers in die rievierloop te wees. Hulle hoogtepunt was om te help om die koei te melk en tussen die skape in die kraal te kan loop. Dit was regtig 'n hemelse kuier, en Tannie Cora en haar man het ons behandel soos ou vriende. Ons sal vir seker weer teruggaan.
Ons het heerlik gebly by Meyerspoort en sal dit beslis aanbeveel. Baie dankie vir die vars koeimelk elke oggend. Ons kon heerlik ontspan terwyl die kinders op die plaas rondspeel en selfs die oggend gaan kyk toe die koeie gemelk word!
Meyerspoort was 'n baie aangename oornagstop gewees. Ek sou verkies dat die aanwysings beter was ten spyte van die verspoelings in die omgewing van die gasteplaas.
Huis was netjies, skoon en heerlik koel. Genoeg hout vir braai. Hele plek en werf wys dat plek goed versorg word en instand gehou word. Vars plaasmelk en pasella konfyt was 'n wenner. Vir seker 'n plek wat ek enige tyd vir enige een sal aanbeveel wat bietjie tyd het terwyl hulle reis.
Pragtige plek, effens van die groot paaie af maar dit is wat dit spesiaal maak. Die eienaars was besonder gasvry! Veilige parkering en 'n wonderlike omgewing.
Dit was 'n een aand avontuur met die rustigheid van die natuur 'n lafenis vir die siel. Beautiful plaas, het elke oomblik terdeë geniet.
Dit was 'n ware belewenis! Sou 'n langer tyd daar wou deurbring! 'n Hoorbare stilte! Dis die plek waar jy weer tot verhaal kan kom! Baie netjies en 'n pragtige ou plaashuis! Vriendelike eienaars en heerlike vrugte! Sal die oorslaap nooit vergeet nie!
'n Pragtige, baie goed toegeruste plaashuis waar rus en stilte woon. Met 'n klein entjie se stap kan jy 'n asemrowende uitsig en sonsondergang geniet. Ek beveel dit definitief aan.
As jy van die stilte van die Karoo hou en 'n netjiese, ruim, goed toegeruste huis en egte Karoo-gasvryheid soek is Meyerspoort vir jou. Ons het ongelukkig net vir 'n enkele nag oorgebly, maar sal definitief teruggaan vir 'n langnaweek. Die 14 km wat jy op grondpaaie moet ry om daar uit te kom, laat dit voel of jy die wereld agtergelaat het - hemels!
By Meyerspoort kan 'n mens weg van die daaglikse gejaag en geraas stilraak in die natuur. Die gastehuis is werklik baie netjies en bied aan persone wat hou van plaaslewe 'n welkome tuiste. Die Karoo bied weer 'n ander mooiheid en persone wat dit kan waardeer, sal van Meyerspoort hou. Ons as gesin sal verseker weer by Meyerspoort kom oorbly. Dankie aan Attie en sy mense vir 'n heerlike plaas-ervaring en mooi gastehuis.